text: Motor fløj over vejen efter uheld
  14 maj 2015 kl. 07.54
  Der skete store materielle skader ved et voldsomt uheld på omfartsvejen ved Sønderborg ved 1.30-tiden natten til torsdag. Bilens motor rev sig løs ved mødet med autoværnet og fløj tværs over vejen. Fører slap uskadt.
  Vagtchefen hos Syd- og Sønderjyllands Politi, Claus Skovgaard, må lige læse oplysningerne igen, da han rapporterer for TV SYD.
  - En bil, ført af en 27-årig mand fra Gråsten kører mod vest ad rute 8 ? omfartsvejen. På et tidspunkt får han højre hjulpar ud i rabatten og mister herredømmet, fortæller han. Bilen kører tværs over vejen og rammer det sydlige autoværn. Ved sammenstøddet rev bilens motor sig fri ? og fløj tværs over vejen og endte ved det nordlige autoværn. Her endte bilen også ? endda oppe på autoværnet.
  - Og føreren han slap uskadt, mens der som det fremgår var store materielle skader, siger vagtchefen til TV SYD.
  Brandvæsenet fra Sønderborg ryddede op efter uheldet.
  